प्रदेश नम्वर ५ मा एमालेका लागि सवैभन्दा बढि चुनौति र प्रतिष्ठाका स्थान हुन् दाङ र बाँके । दाङ र बाँकेमा एमाले स्थायी कमिटी सदस्य शंकर पोखरेल विगत १० दिनदेखि मोर्चा कसेर बसेका छन् । संविधान सभाको निर्वाचनमा एमाले दाङबाट पराजित भएको थियो । तर यसपटक दुई उपमहानगरपालिकामा सफलता पाउने नेता पोखरेलले बताए । ‘पहिलेको भन्दा अहिले दाङ एमालेका लागि निकै राम्रो भएको छ, धेरै स्थानमा एमालेले जित्छ’ पोखरेलले भने ।
